《崛西秋日》
清代·书諴

崛西山庄无是非，砾石硗埆人烟稀。牧牛童子斗草戏，卖炭老翁买米归。

到户寒蛩啾唧语，穿篱瘦蝶支撑飞。开门园圃经霜喜，抱瓮未遂先息机。

作者简介：清宗室，字实之，一字季和，又字子玉，号樗仙。辅国将军长恒子。袭封奉国将军。画梅得天趣。年四十，托疾去官，自辟隙地，从事习劳以为乐。